Osgeg - Wicipedia

# Osgeg

### Oddi wrth Wicipedia, y gwyddoniadur rhydd.

Map ieithyddol o'r Eidal yn y 6ed ganrif

Mae Osgeg yn iaith hynafol farw a sieredid gan y Samniaid yn ne'r Eidal hyd at yr ail ganrif C.C..

Gyda'r Wmbreg, mae'n perthyn i gangen Osgo-Wmbreg yr Ieithoedd Italaidd ond mae ei pherthynas ieithyddol â Lladin yn bwnc dadleuol.

## [golygu] Hanes

Roedd Osgeg yn enw a roddwyd gan y Rhufeiniaid ar dafodiaith yr Osgiaid, un o'r llwythi Samniaidd yn Campania, ac a ddaeth i gael ei ddefnyddio i olygu iaith y Samniaid yn gyffredinol.

Er i'r Samniaid dderbyn goruchafiaeth Rhufain yn y flwyddyn 290 C.C., roeddent yn parhau i ddefnyddio'r iaith Osgeg fel iaith swyddogol hyd at y Rhyfel Gymdeithasol yn 90-89 C.C. pan gollodd y Samniaid eu hannibyniaeth. Ymddengys fod Osgeg fel iaith lafar wedi goroesi hyd yr ail ganrif O.C.

## [golygu] Olion ac arysgrifau

Ac eithrio enwau personol ac enwau lleoedd a ddyfynir gan awduron Lladin a Groeg, mae'r iaith yn adnabyddus o'r tua 200 arysgrif Osgeg sydd wedi goroesi. Er bod un testun yn weddol hir, tua 300 o eiriau, mae'r rhan fwyaf yn fyr iawn ac mewn canlyniad mae ein gwybodaeth o Osgeg yn gyfyng. Daw o gwmpas tri chwarter yr arysgrifau hyn o Campania ei hun. Maent wedi'u hysgrifennu mewn gwyddor frodorol seiliedig ar y Wyddor Roeg a'r wyddor Etrwseg. Mae'r ffaith fod iaith yr arysgrifau'n gyson a sefydlog yn awgrymu fod gan yr iaith lenyddiaeth safonol ar un adeg.

## [golygu] Rhai geiriau Osgeg

- pon pan
- tout(am) cf. Cymraeg tylwyth, Hen Wyddeleg tuatha
- lig(ud) deddf, cf. Lladin legs
- aut ond
- mall(ud) maleisus
- allo arall / eraill
- fame(lo) teulu / cartref

## [golygu] Llyfryddiaeth

- C.D. Buck, A Grammar of Oscan and Umbrian (1928)

Wedi dod o "http://cy.wikipedia.org../../../o/s/g/Osgeg.html"

Categorïau tudalen: Ieithoedd Italaidd | Ieithoedd Indo-Ewropeaidd

##### Views

- Erthygl
- Sgwrs
- Diwygiad cyfoes

##### Chwilio